      MUNICIPIUL CRAIOVA   
      CONSILIUL LOCAL AL MUNICIPIULUI CRAIOVA

   HOTĂRÂREA NR. 389
privind repartizarea, în vederea închirierii, 
a unei locuinţe proprietate privată a municipiului Craiova 
         Consiliul Local al Municipiului Craiova întrunit în şedinţa ordinară din data de 27.10.2011;

Având în vedere raportul nr.150580/2011 întocmit de Serviciul Fond Locativ prin care se propune repartizarea, în vederea închirierii, a unei locuinţe proprietate privată a municipiului Craiova şi aflată în administrarea Consiliului Local al Muncipiului Craiova şi rapoartele comisiilor de specialitate ale Consiliului Local al Municipiului Craiova nr.163, 164, 165, 166 şi 167/2011;     
În conformitate cu prevederile art.21 din Legea Locuinţei nr.114/1996, republicată, modificată şi completată, art.30, art.31 şi art.32 din Hotărârea Guvernului nr.1275/2000 privind aprobarea Normelor metodologice pentru punerea în aplicare a prevederilor Legii locuinţei nr.114/1996 republicată, modificată şi completată, art.26 şi art.27 din Ordonanţa de Urgenţă a Guvernului nr.40/1999 privind protecţia chiriaşilor şi stabilirea chiriei pentru spaţiile cu destinaţia de locuinţe, aprobată şi modificată prin Legea nr.241/2001;             

         Potrivit Hotărârii Consiliului Local al Municipiului Craiova nr.99/2004 referitoare la aprobarea Regulamentului Comisiei de Repartizare a Locuinţelor în municipiul Craiova;  

În temeiul art.36 alin.2 lit.d coroborat cu alin.6 lit. a pct.17, art.45 alin.3  şi art.61 alin.2, din Legea nr.215/2001, republicată, privind administraţia publică locală;

                                                HOTĂRĂŞTE:

Art.1. Se aprobă  repartizarea, în vederea închirierii, către Băloi Laura, a unei locuinţe, proprietatea privată a municipiului Craiova şi aflată în administrarea Consiliului Local al Muncipiului Craiova, situată în municipiul Craiova, str.22 Decembrie 1989, nr.18, bl. 8, sc.1, ap.32.
Art.2. Se împuterniceşte Primarul Municipiului Craiova să semneze contractul de închiriere a locuinţei identificată la art.1 din prezenta hotărâre.

Art.3. Primarul Municipiului Craiova, prin aparatul de specialitate: Serviciul Administraţie Publică Locală şi Serviciul Fond Locativ vor aduce la îndeplinire prevederile  prezentei hotărâri.

